24.6.2014 Euroopan unionin virallinen lehti L 183/1 II (Muut kuin lainsäätämisjärjestyksessä hyväksyttävät säädökset) ASETUKSET NEUVOSTON TÄYTÄNTÖÖNPANOASETUS (EU) N:o 689/2014, annettu 23 päivänä kesäkuuta 2014, Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (') ja erityisesti sen 16 artiklan 2 kohdan, sekä katsoo seuraavaa: (1) — Neuvosto antoi 2 päivänä maaliskuuta 2011 asetuksen (EU) N:o 204/2011. (2) — Neuvosto on asetuksen (EU) N:o 204/2011 16 artiklan 6 kohdan mukaisesti tarkastellut uudelleen mainitun asetuksen liitteessä III olevaa luetteloa. (3) — Päätöksen (EU) N:o 204/2011 liitteessä III olevassa luettelossa olevan yhden yhteisön tunnistamistietoja olisi muutettava. (4) — Kahden yhteisön pitämiselle asetuksen (EU) N:o 204/2011 liitteessä III olevassa luettelossa ei ole enää perusteita. (5) — Asetuksen (EU) N:o 204/2011 liite III olisi sen vuoksi muutettava, ON HYVÄKSYNYT TÄMÄN ASETUKSEN: 1 artikla Muutetaan asetuksen (EU) N:o 204/2011 liite II siten kuin tämän asetuksen liitteessä on esitetty. () EUVLL 58, 3.3.2011,s. 1.